Document ID: 32005R0205

KOMISIJAS REGULA (EK) Nr. 205/2005
(2005. gada 4. februāris),
ar ko papildina Regulas (EK) Nr. 2400/96 pielikumu attiecībā uz dažu nosaukumu reģistrāciju “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā” (Valdemone - [ACVN], Queso Ibores - [ACVN], Pera de Jumilla - [ACVN], Aceite de Terra Alta vai Oli de Terra Alta - [ACVN], Sierra de Cádiz - [ACVN], Requeijão Serra da Estrela - [ACVN], Zafferano dell’Aquila - [ACVN], Zafferano di San Gimignano - [ACVN], Mantecadas de Astorga - [AĢIN] un Pan de Cea - [AĢIN])
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1), un jo īpaši tās 6. panta 3. punktu un 4. punkta pirmo ievilkumu,
tā kā:
(1)
Saskaņā ar Regulas (EEK) Nr. 2081/92 6. panta 2. punktu Itālijas lūgums reģistrēt trīs nosaukumus “Valdemone”, “Zafferano dell’Aquila” un “Zafferano di San Gimignano”, Spānijas lūgums reģistrēt sešus nosaukumus “Queso Ibores”, “Pera de Jumilla”, “Aceite de Terra Alta” vai “Oli de Terra Alta”, “Sierra de Cádiz”, “Mantecadas de Astorga” un “Pan de Cea” un Portugāles lūgums reģistrēt nosaukumu “Requeijão Serra da Estrela” tika publicēts Eiropas Savienības Oficiālajā Vēstnesī (2).
(2)
Komisijai nav iesniegts neviens paziņojums par iebildumiem Regulas (EEK) Nr. 2081/92 7. panta izpratnē, tāpēc šie nosaukumi ir jāieraksta “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”,
IR PIEŅĒMUSI ŠO REGULU.
1. pants
Regulas (EK) Nr. 2400/96 (3) pielikumu papildina šīs regulas pielikumā esošie nosaukumi.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 4. februārī

Labels: 3
18
17